- ALATI järgige seadust väga tähelepanelikult. Pakkuge ALATI võimalust kirjast loobumiseks.  Hea oleks, kui saaks ka omi vääri andmeid muuta. Jõuga sõprust/lojaalsust ei ehita!  - Lisaks jälgige, mis toimub turul. Mõned isikud on tundlikumad, kui seadustes on kirjutatud.  - ALATI koguge oma kliendikontaktid ISE, see on raske töö, aga õigustab end alati.  Kui teie ei mäleta, kes teie andmebaasis on, siis kirja saaja kindlasti teab, kas ta ikka tellis selle kirja.  - Olge viisakad nende vastu, kes teie kirju ei taha saada. Tänage neid!   Tänage neid, et nad teid sellest teavitasid. Hullem on see, kui ta teavitab teist, kui spämmerist.  Kasutage tarkvara, mis edaspidi välistab sellistele isikutele kirjade saatmise, ka kogemata.  - Mis võib hullu juhtuda?  Kiri jõuab Virgo Kruve  www.veebimees.ee jms spetsiaalselt mustamiseks loodud lehtede kaudu musta plekina avalikkuse ette.  Virgo Kruve ei vaeva ennast liialt faktide kontrollimisega, ühte patta pannakse mitut värvi pesu.  Pigiseks saavad kõik.  Lisaks võite sattuda ka Tõnu Samueli häbiposti no.spam.ee lehele.  Tõele au andes, sattute sinna siiski vaid seadust rikkudes, olgu selleks siis kasvõi väike säte.  - Juristid ei aita. Vastavalt kehtivale seadusandlusele võib netis oma arvamust avaldada.  Faktide parandamist võib paluda, ent avaldaja ei ole kohustatud faktivigu parandama.  Seega, nagu saadavad spämmer-turundajad valimatult kirju, laimavad anti-spämmerid vastu.  - ALATI kirjutage kirjas, kellele konkreetne kiri on saadetud ja miks.  Kasutage tarkvara, mis võimaldab saata inimesele tema enda nime ja tema enda emaili aadressi.   Eriti hea oleks veel märkida, kuidas, kus, millal isiku nõusolek saadi uudiskirja edastamiseks.  - ALATI saatke kinnitusega kiri emaili aadressile, kes liitus uudiskirjaga veebist.  Korduvad Virgo Kruve juhtumid näitavad, et ta ei kontrolli saatmise tausta ning mustab ettevõtteid, kes on saatnud vaid oma klientidele (kes on liitunud kodulehelt või on konkreetslt ostnud teenust). Oma klientidele on seaduses lubatud teenusega seotud kirju saata klausliga, et klient PEAB end ise saama eemaldada.